Sahadat

Sahadat iku rukun Islam kang kapisan lan minangka asas sarta dhasar kanggoné rukun Islam liyané. Sahadat minangka ruh, inti lan landhesan kabèh ajaran Islam. Sahadat asring ingaran kanthi jeneng Syahadatain amarga dumadi saka rong kalimat (Sajeroning basa Arab Syahadatain tegesé 2 kalimat Sahadat). Kaloro kalimat Sahadat imau yaiku: 
 Kalimat pisanan:  
Asyhadu An-Laa Ilâha Illallâh 
tegesé: Aku anyekséni manawa ora ana Ilah/sesembahan ingkang haq kajaba Allah

 Kalimat kaloro:  
wa Asyhadu Anna Muhammadar Rasulullâh 
tegesé:  lan aku anyekséni manawa Muhammad iku Rasul / utusan Allah.

Tegesé Sahadat 
 Kalimat pisanan nuduhaké pangakon tauhid. Maknané, muslim percaya yèn Gusti Allâh minangka siji-sijiné sesembahan kang kudu disembah.
 Kalimat kaloro nuduhaké pangakon yèn Muhammad iku utusan Allâh. Kanthi ikrar kalimat iki wong muslim mantapaké dhiri kanggo ngyakini ajaran Allâh kaya kang disampaéaké liwat Muhammad saw, contoné ngyakini hadist-hadist Muhammad saw. Klebu ing jeroné yaiku ora percaya marang klaim kerasulan sawisé Muhammad.

Tegesé LAA ILAAHA ILLALLAH
Yèn kita tilik sabeneré kalimat LAA ILAAHA ILLALLAH  ngandung rong makna, yaiku makna panulakan kabèh wangun sesembahan saliyané Allah, lan makna ngukuhaké yèn siji-sijiné sesembahan kang bener mung Allah waé.

Magepokan karo mangertèni kalimat iku Allah ta'ala maringi firman: "Mula weruhana yèn ora ana sesembahan kang bener saliyané Allah" (QS Muhammad: 19)

Adhedhasar ayat iki, ngèlmoni makna Sahadat tauhid iku wajib lan kudu didhisikaké tinimbang rukun-rukun Islam liyané. Séjéné iku Muhammad mratélakaké: "Sing sapa ngucapaké LAA ILAAHA ILLALLAH kanthi ikhlas bakal lumebu swarga" (HR Ahmad)

Kang dikarepaké kanthi ikhlas yaiku kang faham, ngamalaké lan ndhakwahaké kalimat mau sadurungé liyané, amarga ing jeroné ana kandhungan tauhid kang Allah nyiptakaké alam awit iku. Rasul ngajak paman beliau Abu Thalib, nalika arep séda kanthi ajakan "Duh pamanku ucapké LAA ILAAHA ILLALLAH sawijining kalimat kang tak dadèké minangka hujah ing ngarsané Allah", nanging Abu Thalib ora kersa ngucapaké lan séda sajeroning kaanan musyrik.

Rasulullah shallallahu alaihi wa sallam lenggah 13 taun ing Mekah ngajak wong-wong kanthi ajakan beliau "Ujarké LAA ILAAHA ILLALLAH" lan wong-wong kafir njawab "Ibadah marang sesembahan kang siji, kita ora tau krungu saka wong tuwa kita ". Wong qurays ing Jaman Nabi faham banget makna kalimat mau, lan kang sapa kang ngucapaké ora bakal ndonga marang saliyané Allah.

Kandungan Kalimat Sahadat 

 Ikrar
Ikrar yaiku ujar sawenèh wong muslim ngenani apa kang diyakini. Nalika ngucapaké kalimat sahadat, kita duwé kawajiban kanggo ngedegaké lan merjuangaké apa kang kita ikrarkan mau.

 Sumpah 
Sahadat uga nduwé makna sumpah. Sawenèh wong kang ngucapaké sumpah, tegesé gelem nampa akibat lan résiko apa waé sajeroning ngamalaké sumpahé mau. Maknané, wong muslim iku siyap lan tanggung jawab tumrap tegaking Islam lan ajaran Islam.

 Janji 
Sahadat uga nduwé makna janji. Sawenèh muslim (kang ngucapaké sahadat) minangka wong kang nduwé janji setia kanggo mgrungokké lan tangat sajeroning kabèh kaanan marang kabèh préntah Allah, kang dikandhung sajeroning Kuran lan Sunat Rasul.

Syarat Sahadat 

Syarat Sahadat yaiku tanpa iku apa kang diucapaké ora sampurna. Mulané yèn wong kang ngucapaké loro kalimat Sahadat tanpa duwé syarat-syaraté, bisa diarani Sahadaté ora sah.

Syarat Sahadat ana pitu  , yaiku:
 Kawruh
Wong kang ngucapaké sahadat kudu nduwé kawruh bab sahadat. Dhèkné wajib faham isi rong kalimat kang diucapaké mau, lan gelem nampa konsekuensi ucapané. 
 KayakinanWong kang ngucapaké sahadat kudu ngerti kanthi sampurna makna saka Sahadat tanpa gojak-gajek marang makna iku.
 KaikhlasanIkhlas tegesé resiking ati saka apa waé kang ora sarujuk karo makna Sahadat. Ucapan Sahadat kang campur karo riya utawa prabawa liyané ora bakal ditampa déning Allah. 
 KajujuranKajujuran iku kasarujukan antara ucapan lan lelaku. Wacan sahadat kudu kanthi lésan, diyakini sajeroning ati, nuli diaktualisasèkaké dalam sajeroning amal lelaku.
 Katrisnan
Katrisnan tegesé trisna marang Allah lan Rasul-É sarta wong-wong kang iman. Trisna uga kudu dikantèni amarah yaiku kemarahan tumrap kabèh kang bertentangan dengan Sahadat, atau dengan tembung lain, semua ngèlmu dan amal yang menyalahi sunat Rasulullah SAW. 
 Panampa
Panampa tegesé panampaning ati tumrap kabèh kang teka saka Allah lan Rasul-É. Bab iki kudu awoh kataatan lan ngibadah marang Allah, kanthi yakin yèn ora ana kang bisa nuduhké lan nyelametaké kajaba ajaran saréngat Islam, yaiku kanggoné wong muslim ora ana pilihan liya kajaba Kuran lan Sunat Rasul.
 Katundukan
Ketundhukan yaiku tundhuk lan nyerahaké marang Allah lan Rasul-É kanthi lahiriyah. Maknané, wong muslim kang ngucapké sahadat kudu ngamalaké kabèh dhawuh Allah lan ninggal kabèh larangan Allah. Béda antara panampa lan katundhukan yaiku yèn panampa déning ati, déné katundhukan dilakoni nganggo fisik.Mula, saben muslim kang ngucapké sahadat tansah siyap nindakaké ajaran Islam sajeroning uripé.

Dasar Tauhid lan Islam
LAA ILAAHA ILLALLAH yaiku asas saka Tauhid lan Islam, kanthi ucapan mau direalisasèkaké kabèh wujud ngibadah marang Allah kanthi katundhukan marang Allah, ndonga mung marang Allah lan dhedhasar ukum saréngat Allah.

Sawijining ulama misuwur Ibnu Rajab ngendika: Al ilaah yaiku kang ditaati lan ora dimaksiati, diagungaké lan, ditresnani, diwedèni, lan dijaluki pitulung. Iku kabèh ora kena dipléngakaké kajaba marang Allah. Kalimat LAA ILAAHA ILLALLAH duwé manfaat tumrap wong kang ngucapaké, kajaba banjur mbatalaké ngaggo aktivitas syirik.

Réferènsi

Deleng uga 
 Rukun Islam
 Salat
 Jakat
 Pasa
 Kaji

Pranala njaba 
 Media Muslim 
 Memahami Kalimat Sahadat
 Sahadat haruskah diulang? 
 Pentingnya Kalimat Sahadat 

Islam
Ucapan Islami
Muslim
Rukun Islam
Allah
Tauhid